《忆母》
清代·缪重熙

萱阁暌违又一年，此中遥系正无边。惊魂渐定身应健，远思频添梦亦牵。

子不如人悭蔗境，妇难尽力慨桑田。寒衣未授寒风起，佑我慈云祝向天。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。